open-index/open-wikipedia-markdown huggingface dataset:
P-Max

**P-Max** on Stena Bulk -varustamon käyttämä nimitys tietyistä öljynjalosteita kuljettavista tuotesäiliöaluksista englanniksi *product tankers* mistä lyhenne P on peräisin. Laivasarjan ensimmäinen kantavuudeltaa 49&nbsp;900 tonnin alus luovutettiin vuonna 2005. Laivat on rakentanut Brodosplitin telakka Kroatiassa. P-Max - laivan pituus on 182,9 metriä, leveys 40,0 metriä, syväys 11,3 metriä ja koneteho 2 x 7&nbsp;860 kilowattia. Lastia laiva voi ottaa 69&nbsp;400 kuutiometriä ja kuljettaa sitä 14,5 solmun (27 km/h) nopeudella. Turvallisuussyistä laivoissa on kaksoisrunko ja kaksinnettu koneisto: kaksi moottoria, kaksi potkuria ja kaksi peräsintä. Tällaisia säiliöaluksia käytetään öljyn kuljetuksiin myös jäisillä merillä, sillä laivat on vahvistettu jäissäkulkua varten.
Limited Edition Tour CD

**Limited Edition Tour CD** on yhtyeen System of a Down kuusi kappaletta sisältävä promolevy, joka julkaistiin vuonna 2000. Se sisältää yhtyeen kiertueaikataulun Metallican kanssa.

## Kappaleet
Kaikki kappaleet tehneet Serj Tankian ja Daron Malakian.
#"Suite-Pee"
#"War?"
#"Suggestions"
#"Suite-Pee" (Live)
#"War?" (Live)
#"Suggestions" (Live)

Livekappaleet nauhoitettu Fillmore Auditoriumissa, Denverissä, 29. tammikuuta 2000.

## Kokoonpano
*Serj Tankian – laulu, koskettimet
*Daron Malakian – kitara, taustalaulu
*Shavo Odadjian – basso
*John Dolmayan – rummut
Assyrialaisten kansanmurha

**Assyrialaisten kansanmurha** oli Osmanien valtakunnassa vuosina 1914–1920 toteutettu satojen tuhansien  assyrialaiskristittyjen kuolemaan johtanut joukkotuho. Assyrialaisten omien laskujen mukaan kuolleita oli yli 750&nbsp;000. Tapahtuma on jäänyt paljolti armenialaisten kansanmurhan varjoon. Turkki kiistää kyseessä olleen varsinaisen etnisen puhdistuksen.

## Lähteet

## Aiheesta muualla

*Nineveh.com
Ami Ayalon

**Amihai "Ami" Ayalon** (, s. 27. kesäkuuta 1945 Tiberias, Israel) on israelilainen poliitikko ja entinen Työväenpuolueen edustaja knessetissä. Hän oli Israelin laivaston komentaja 1992–1996 ja Israelin keskustiedustelupalvelun johtaja 1996–2000. Hän on naimisissa ja hänellä on kolme lasta. Hän on valmistunut Bar Ilanin ja Harvardin yliopistoista.

Vuonna 2006 hänet valittiin knessetiin. Seuraavana vuonna hän oli ehdokkaana työväenpuolueen puheenjohtajaksi, mutta hävisi Ehud Barakille. 2007 hänet nimitettiin salkuttomaksi ministeriksi ja hallituksen turvallisuusvaliokunnan jäseneksi. Hän menetti paikkansa 2009 parlamenttivaaleissa.

## Lähteet
FBK Kaunas

**FBK Kaunas** (*Kauno futbolo beisbolo klubas*) on liettualainen urheiluseura Kaunasista. Seuralla on toimintaa jalkapallossa ja baseballissa.

## Historia

Seura perustettiin vuonna 1960 nimellä *Banga Kaunas*, jolloin sillä oli toimintaa ainoastaan jalkapallossa. Vuonna 1993 baseball tuli mukaan toimintaan ja seura vaihtoi nimeä nykyiseen.

Vuonna 2012 klubi joutui konkurssiin.

## Jalkapallo

Seuran edustusjoukkue pelaa Liettuan pääsarjassa A Lygassa. Joukkue on voittanut Liettuan mestaruuden seitsemän kertaa (1999-2004, 2006) ja on siten maan kaikkien aikojen menestynein jalkapalloseura. Cupin mestariksi se on yltänyt kolme kertaa (2002, 2004, 2005). Neuvostoliiton aikana joukkue voitti liettualaisen aluesarjan kaksi kertaa (1986 ja 1989) sekä cupin kerran (1989).

## Kausi

## Lähteet

## Aiheesta muualla
* Seuran virallinen sivusto
Igor Akinfejev

**Igor Vladimirovitš Akinfejev** (, s. 8. huhtikuuta 1986 Vidnoje, Venäjän SFNT, Neuvostoliitto) on venäläinen jalkapallomaalivahti.

Akinfejev on  TsSKA Moskovan kasvatti. Hän toimii sekä TsSKA Moskovan että Venäjän maajoukkueen maalivahtina. TsSKA:ssa hän on voittanut Venäjän pääsarjamestaruuden (2003, 2005, 2006) ja Venäjän supercupin (2004, 2006, 2007) kolmesti sekä Uefa-cupin (2005) kerran. Hän on pelannut 111 maaottelua, mikä on toiseksi eniten kaikista venäläismiehistä.

## Lähteet

## Aiheesta muualla

* Igor Akinfejev TsSKA:n sivustolla
Meribassi

**Meribassi** (*Dicentrarchus labrax*) on bassien heimoon (Moronidae) kuuluva merikalalaji, jota tavataan Atlantissa Euroopan länsirannikolla Tanskan salmia myöten. Sitä on myös Välimeressä ja Mustassameressä. 

Suomesta ensimmäinen meribassi saatiin elokuussa 1989 Luvialta. Viimeksi meribassi on saatu heinäkuussa 2007 Kotkasta.

## Viitteet
QuickBASIC

**QuickBASIC** on ohjelmointiympäristö ja kääntäjä, jonka Microsoft julkaisi BASIC-ohjelmointikieltä varten. Ohjelmaa ei tule sekoittaa MS-DOS 5:n ja 6:n mukana jaettuun kylkiäiseen QBasic-tulkkiin, joka oli vaillinainen versio QuickBASIC-kääntäjästä.

QuickBASIC sisälsi ohjelmankehitysympäristön (IDE) editoreineen ja kääntäjän. Sitä käytettiin lähinnä MS-DOS-aikoina, mutta myös Mac OSille (System Software 6 ja System 7) julkaistiin versio vuonna 1988. QuickBASIC laajensi MS-DOSin mukana tullutta GW-BASICia käyttäjän määrittelemillä tyypeillä, uusilla hallintarakenteilla ja paremmalla grafiikka- ja levytuella. Rivinumeroiden käyttö ei enää ollut pakollista.

Microsoft julkaisi QuickBASICin ensimmäisen version elokuussa 1985. Tuote sisälsi yhden 5.25″ levykkeen. Versiosta 2.0 lähtien siinä oli myös oma kehitysympäristö ja editori. Viimeinen erikseen myytävä QuickBASICin versio oli 4.5 vuodelta 1988. QuickBASICin kehitys jatkui kuitenkin osana Microsoft BASIC Professional Development Systemin (PDS, joskus myös QB 7.1) kehitystä aina vuoteen 1990.

## Uudistukset vanhoihin BASIC-kieliin
### Grafiikka
QuickBASIC sisältää useita piirtokomentoja ja mahdollisuuden käsitellä eri näyttötiloja. Niitä on yhteensä 13, ja ne on jaoteltu eri näyttötyyppien ja näytönohjainten mukaan. Lyhyt katsaus eri näyttötiloista:

Näyttötilat vaihdetaan *SCREEN*-komennolla. Esimerkkiohjelma, joka piirtää näytölle viivoja:

```qbasic
SCREEN 13 'näyttötila 13
CLS       'tyhjennetään näyttö
DO        'aloitetaan toistorakenne
  LINE (INT(RND * 320), INT(RND * 200))-(INT(RND * 320), INT(RND * 200)), INT(RND * 15) + 1 'piirretään satunnainen viiva
LOOP UNTIL INKEY$ <> CHR$(27) 'toistetaan, kunnes painetaan ESC
```


### Tyypit
QuickBASIC:illa on mahdollista määrittää *tyyppejä*. Esimerkiksi peliohjelmoinnissa kannattaa tehdä muuttuja *ukko* ja sille tyyppi *ukkoType*, jossa on muuttujat X ja Y, jotka kertovat ukon sijainnin. Esimerkki:

```qbasic
TYPE ukkoType
 X AS INTEGER
 Y AS INTEGER
END TYPE
DIM ukko AS ukkoType
ukko.X = 32
ukko.Y = 178

PRINT "Ukko on koordinaateissa"; ukko.X; ","; ukko.Y
```


### Kirjastot
QuickBASIC osaa luoda ja käsitellä kirjastoja, jotka voivat sisältää funktioita ja aliohjelmia. Kirjastot ladataan käytettäviksi, kun QuickBASIC käynnistetään. Kirjastotiedostojen pääte on *.LIB*. QuickBASIC:in mukana tulee myös joitakin kirjastoja.

### Kääntäjä
QuickBASIC sisältää kääntäjän, joka kääntää ohjelmat EXE-tiedostoiksi. Tällöin ohjelmia voidaan myöhemmin ajaa ilman QuickBASIC:ia. QuickBASIC 4.5:llä tehtyjen ohjelmien ajamiseen tarvitaan tosin BRUN45.EXE -niminen ohjelma, mutta PDS:llä tehdyissä ei tarvita sitäkään.

## Katso myös
* Gambas – Avoimen lähdekoodin kilpailija Visual Basicille
* Visual Basic
* BASIC
* QB64

## Lähteet
* QuickBASIC:in ohjetiedosto

## Aiheesta muualla
*Ohjelmointiputka: Aloittelijan QBasic-opas
Kauha (koneen osa)

**Kauha** on kaivurin tai vastaavan maljamainen osa, jolla siirretään kuormaa. Kauhoja käytetään pääasiassa hienojakoisen materiaalin kuljettamiseen tai käsittelyyn esimerkiksi maansiirrossa tai teollisuudessa. 

Hydrauliset ja pneumaattiset kauhat mullistivat työkoneteollisuuden dieselkoneiden yleistymisen myötä ja nopeuttivat eri rakennusprosesseja erittäin laajasti.

Teollisuudessa kauhoja käytetään maansiirtokoneissa, kuten traktoreissa, käsittelemään suuria määriä irtomateriaalia kuten hiekkaa tai kiveä. Hydraulisen tekniikan ansiosta voidaan valmistaa työkoneita sekä kauhoja, jotka pystyvät kuljettamaan erittäin suuria määriä materiaalia paikasta toiseen ilman lihastyövoimaa. 

Tämän lisäksi kauhoja käytetään paljon myös prosessi- ja kaivosteollisuudessa, missä niitä käytetään niin manuaalisesti ohjattavissa laitteistoissa kuin automaattisesti toimivissa aineiden käsittelijöissä.

Suomen kielen nimitys kauha koneenosana tulee analogiana keittiövälineestä. Keittiössä kauhalla siirretään käsin pieniä aineemääriä siten kuin myöhemmin on opittu siirtämään suuria ainemääriä työkoneilla. Muissa kielissä nimitykset vaihtelevat: saksassa saman koneenosan nimitys tulee lusikkaa tarkoittavasta sanasta, englannissa ämpäriä tarkoittavasta sanasta.

## Lähteet
Raffa

**Raffa** on toinen kahdesta italialaisesta kuulapelistä. Toinen on nimeltään volo, joka puolestaan on käytännössä sama kuin ranskalaistaustainen boule lyonnaise. Sanalla bocce viitataan italiassa molempiin lajeihin, tai jopa kuulapeleihin yleensä; erityistä peliä tai urheilulajia se ei siis tarkoita.

Raffa poikkeaa volosta melko vähän ja näkyvimmät erot koskevat pelivälineitä. 
* Kuulat
** synteettistä ainetta, värillisiä
** läpimitta 104–111 mm
** paino 860–980 g
* maalipallo
** läpimitta 40 mm
** paino 90 g
 
Kentän koko on kummassakin sama, pituudeltaan 27,5&nbsp;m ja leveydeltään korkeintaan 4&nbsp;m. Tavallinen sora käy alustaksi, mutta se pyritään pitämään mahdollisimman tasaisena.

Raffaa pelataan Etelä-Italiassa enemmän kuin pohjoisessa, joka taas on volon valta-aluetta. Raffaa ei mainittavasti harrasteta Italian ulkopuolella.

## Lähteet
Alexander Bournonville

**Alexander, Bournonville herttua ja Henninin kreivi** (noin 1620–1690) oli Pyhän saksalais-roomalaisen keisarikunnan armeijan marsalkka.

Bournonville johti keisarillisia joukkoja vuonna 1674 Henri Turennea vastaan Ranskan–Hollannin sodassa Reinin rintamalla, mutta Turenne esti tehokkaasti saksalaisten tunkeutumisen Ranskaan. Bournonville hävisi Turennelle Enzheimin (4. lokakuuta) ja Türkheimin (4. tammikuuta 1675) taistelut, ja keisari Leopold I korvasi hänet armeijansa johdossa Raimondo Montecuccolilla.

Bournonville oli Katalonian varakuningas vuosina 1678–1685, josta palkkioksi Espanjan kuningas antoi hänelle Bournonvillen ruhtinaan arvonimen.

## Lähteet
*
Tsarismi

**Tsarismi** oli käsite, jolla lähinnä Venäjän keisarikunnan vasemmisto-oppositio luonnehti tsaarinvallan kielteisiä piirteitä ja sen lieveilmiöitä. Neuvosto-Venäjän muodostuttua ja myös Neuvostoliiton aikana bolševistien propaganda piti tsarismia taantumuksellisuuden ja kykenemättömyyden vertauskuvana.
Turun yliopiston eläinmuseo

**Turun yliopiston eläinmuseo** on Turussa sijaitseva luonnontieteellinen museo. Se on osa Turun yliopiston matemaattis-luonnontieteelliseen tiedekuntaan kuuluvaa biodiversiteettiyksikköä. Museon kokoelmat koostuvat sekä tutkimukseen tarkoitetuista tieteellisistä kokoelmista että opinto- ja yleisökokoelmista.

Perustana museon kokoelmien keräämisessä olivat Turun Suomalaisen Yliopistoseuran vuosina 1920&ndash;1921 hankkimat hyönteis- ja lintukokoelmat. Näihin kokoelmiin kuuluivat muun muassa Sahlbergin suvulta hankitut laajat, noin 200 000 yksilöä ja 25&ndash;30 tuhatta lajia käsittäneet hyönteiskokoelmat, joita olivat keränneet luonnontieteilijät Carl Reinhold, Reinhold Ferdinand ja Johan Reinhold Sahlberg.

## Tieteelliset kokoelmat ja tutkimustoiminta
Museon luonnontieteellisiin kokoelmiin on tallennettu lähes 4 miljoonaa näytettä. Näistä suuri osa on selkärangattomia. Lisäksi museolla säilytetään runsaasti sellaisia näytteitä joita ei toistaiseksi ole liitetty kokoelmiin. 

Selkärangattomien kokoelma sisältää muun muassa yli 200 vuotta vanhat Sahlbergin suvun kuoriaiskokoelmat, maailmanlaajuisia hämähäkki- ja maaperäeläinkokoelmia, ja runsaat trooppisten loispistiäisten kokoelmat. Suuri osa on peräisin alueilta joiden tuntemus on vielä hyvin vähäistä: kokoelmat sisältävät tuhansia tieteellisiä eläinnäytteitä esimerkiksi Alaskasta, Amazoniasta, Afrikan itäpuolella sijaitsevilta Seychellien saarilta, Kanadan arktisilta alueilta, Siperiasta, Tyynen valtameren saarilta, Vietnamista ja Välimereltä. Näytteiden pohjalta on kuvattu runsaasti tieteelle uusia eläinlajeja.

Sahlbergin kokoelmat ovat harvoja Turun palosta (1827) selvinneitä näytteitä. Palossa tuhoutui suurin osa 1700-luvulla ja 1800-luvun lopulla kerätystä Suomen kansalliskokoelmasta. Ylioppilaat onnistuivat pelastamaan muutaman Salhbergin hyönteiskaapin, joita säilytetään nykyään museolla.

Selkärankaiskokoelmat painottuvat pääasiassa kotimaisiin lajeihin, varsinkin linnustoon. Niitä on muun muassa käytetty tutkimaan rusakoiden leviämistä Varsinais-Suomeen 1920-luvulla. Kokoelmiin kuuluu myös joitain trooppisia selkärankaisia. 

Museon tutkimus painottuu eläinten taksonomiaan, systematiikkaan ja eliömaantieteeseen. Kirjoitushetkellä (2016) museolla tutkitaan muun muassa puutiaisten levinneisyyttä Suomessa, Amazonian ja Afrikan sademetsien pistiäislajistoa, ja Venäjän Kaukoidän hämähäkkilajistoa. Tutkimusta tehdään sekä maastossa uusia näytteitä keräten, että mikroskoopin alla tai molekyylilaboratoriossa kokoelmiin jo kuuluvilla näytteillä.

## Opetus- ja yleisökokoelmat
Museon opetus- ja yleisökokoelmat sisältävät pääosan kotimaisista nisäkkäistä, linnuista, matelijoista ja sammakkoeläimistä sekä kaloista. Opetus- ja yleisökokoelmiin kuuluu myös kattava kokoelma kotimaisia hyönteisiä ja jonkin verran trooppisia eläimiä.

## Lähteet

## Aiheesta muualla
*Turun yliopiston eläinmuseo
Volo

**Volo** on toinen kahdesta italialaisesta kuulapelistä. Toinen on nimeltään Raffa. Sanalla bocce viitataan italiassa molempiin lajeihin, tai jopa kuulapeleihin yleensä; erityistä peliä tai urheilulajia se ei siis tarkoita.

Volo on käytännössä sama laji kuin ranskalaistaustainen boule lyonnaise. Niinpä tämän volo/boule lyonnaise -pelin vahvin harrastusalue ulottuukin yhtenäisenä Ranskasta aina Balkanille saakka. 

Lajin kansainvälinen lajiliitto on Fédération Internationale de Boules (F.I.B.), ja se kuuluu kuulapelien kattojärjestöön nimeltä Conf&eacute;d&eacute;ration Mondiale des Sports de Boules (C.M.S.B.). Italiassa mainut lajit plus lisäksi vielä petankki kuuluvat samaan lajiliittoon, nimeltä Federazione Italiana Bocce.

## Aiheesta lisää

* http://www.cmsboules.com/
* http://www.fiboules.org/index.php
Juice Leskinen & Coitus Int (albumi)

**Juice Leskinen & Coitus Int** on Juice Leskisen, Mikko Alatalon ja Harri Rinteen Coitus Int -yhtyeen debyyttialbumi vuodelta 1973. Se on samalla sekä Leskisen että Alatalon ensimmäinen studioalbumi. Ensimmäinen CD-versio levystä tuli vuonna 1989, ja remasteroitu versio vuonna 2003, mukana yhtyeen ensimmäisen singlen kappaleet bonusraitoina.

Albumin tuotti Måns Groundstroem. Juice on itse sanonut, että albumin sisältönä oli ”siihen asti tehty rock-musiikki suomen kielellä”

Kultalevy myönnettiin vuonna 1976. Albumia on myyty yhteensä 25 000 kappaletta.

## Kappaleet

Kaikki kappaleet laulaa Leskinen, ellei toisin mainita.

**A-puoli**
# 
# 
# 
# 
# 
# 
# 

**B-puoli**
# 
# 
# 
# 
# 
# 
# 

**CD-bonukset**
# 
# 

## Kokoonpano
* Juice Leskinen – laulu, 12-kielinen kitara, basso
* Mikko Alatalo – laulu (A3, B3, B5), kitara, slide-kitara, kazoo (B1), huuliharppu (A2), viulu (B4)
* Hessu Jokela – laulu (B6), rummut
* Max Möller – kitarat
* Pena Penninkilampi – laulu (A5, B1), urut, haitari (A7), bongot
* Harri Rinne – basso
* Eetu Tuominen – kitara, banjo, laulu

### Vierailijat
* Seppo Hovi – piano
* Ronnie Österberg – rummut
* Måns Groundstroem – basso

## Lähteet
Claire Danes

**Claire Catherine Danes** (s. 12. huhtikuuta 1979 Manhattan, New York, Yhdysvallat) on yhdysvaltalainen näyttelijä. Hän on voittanut neljä Golden Globe -palkintoa ja kolme Emmy-palkintoa.

## Ura
Danesin ensimmäinen merkittävä roolisuoritus oli televisiosarjassa *[[Niin sanottu elämäni]]* (1994), jossa hän esitti Angela Chasea. Roolistaan hän voitti Golden Globe -palkinnon.

Danesin kenties tunnetuin elokuvarooli oli vuonna 1996 Baz Luhrmannin ohjaamassa elokuvassa *[[William Shakespearen Romeo + Julia|Romeo + Julia]]*, jossa hän esitti Juliaa ja Leonardo DiCaprio Romeota. Vuonna 2002 Danes näytteli Clarissa Vaughanin (roolissa Meryl Streep) tytärtä elokuvassa *[[Tunnit]]*, jossa mukana olivat myös Nicole Kidman, Julianne Moore ja Ed Harris. Danes oli mukana elokuvassa *[[Terminator 3: Koneiden kapina]]* vuonna 2003. Vuonna 2004 hän näytteli vuoteen 1660 sijoittuneessa romanttisessa draamaelokuvassa *Stage Beauty*. Vuonna 2005 hän näytteli Sarah Jessica Parkerin ja Diane Keatonin kanssa elokuvassa *[[Perheen jalokivi]]*. Vuonna 2007 Danes esitti naispääosaa, taivaalta maahan pudonnutta tähteä nimeltä Yvaine, Neil Gaimanin kirjaan pohjaavassa romanttisessa fantasiseikkailussaa *[[Tähtisumua (vuoden 2007 elokuva)|Tähtisumua]]*. Hän sai vuonna 2010 Emmy-palkinnon roolistaan HBO:n televisioelokuvassa *[[Temple Grandin (elokuva)|Temple Grandin]]*.

Danes on pääroolissa vuonna 2011 alkaneessa televisiosarjassa *[[Isänmaan puolesta (televisiosarja)|Isänmaan puolesta]]* (). Hän voitti roolistaan parhaan draamasarjan naispääosan Golden Globen ja Emmyn vuonna 2012 sekä Satellite Awardin vuonna 2011.

## Yksityiselämä
Danes seurusteli australialaisen laulaja Ben Leen kanssa lähes kuusi vuotta, mutta pari erosi vuonna 2003. Myöhemmin hän on seurustellut mm. Matt Damonin (tutustuivat *Sateentekijän* kuvauksissa) kanssa sekä *Stage Beauty* -elokuvan vastanäyttelijänsä Billy Crudupin kanssa, josta hän erosi joulukuussa 2006.

Heinäkuussa 2007 Danes paljasti seurustelevansa Hugh Dancyn kanssa *[[Late Show with David Letterman]]* -ohjelmassa. Danes ja Dancy avioituivat syyskuussa 2009. Heillä on joulukuussa 2012 syntynyt poika.

## Filmografia

## Lähteet

## Aiheesta muualla
René Bolf

**René Bolf** (s. 25. helmikuuta 1974 Ostrava, Tšekkoslovakia) on tšekkiläinen jalkapalloilija. Nuorena Bolf on pelannut TJ Rožnov pod Radhoštěmin, FC Vítkovicen, VTJ Hranicen, LeRK Brnon ja FC Karvinán joukkueissa. Vuonna 1995 hän siirtyi Baník Ostravaan. Siellä hänen pelinsä alkoi kulkea odotetulla tavalla vasta kolmantena vuotena. Vuonna 1999 Bolf siirtyi Sparta Prahaan, mistä palasi puolentoista vuoden kuluttua Ostravaan. Hän myös nousi Tšekin maajoukkueen vakiomiehistöön. Hän oli mukana joukkueessa, joka edusti Tšekkiä vuoden 2004 Euroopan-mestaruuskisoissa. Tässä vaiheessa hän siirtyi AJ Auxerreen, Ranskaan. Vahvana pääpelaajana tunnettu Bolf, jonka heikkoudet ovat lähinnä teknisessä osaamisessa, pelasi toistaiseksi viimeisen maaottelunsa 3. syyskuuta 2005, kun Tšekki hävisi Romanialle maalein&nbsp;0&ndash;2. Auxerressa hän nousi heti ensikaudellaan vakiokokoonpanoon, ja teki 28 ottelussa neljä maalia. Kesällä 2005 saamansa selkävamman takia hän kykeni pelaamaan kaudella 2005&ndash;06 vain kymmenessä ottelussa.

Kärsittyään vammautumisista myös kaudella 2006&ndash;07 René Bolf putosi vaihtopelaajaksi. Marraskuussa 2006 hän sopi seuran johdon kanssa sopimuksensa ennenaikaisesta purkamisesta. Tällöin hänelle tarjosivat sopimusta hänen entinen seuransa Baník Ostrava ja Sigma Olomouc. Joulukuun lopussa 2006 Bolf vammautui pahasti, ja piti pelaamisesta puolen vuoden tauon ennen kuin palasi Ostravaan. 

## Lähteet
SS Niagara (1846)

Höyrylaiva **SS Niagara** oli vuonna 1846 vesille laskettu 74,7&nbsp;metrin pituinen Collingwood Line -varustamon omistama siipiratasalus, niin kutsuttu "palatsihöyry" (). Alus oli rakennettu Pohjois-Amerikan Suurten järvien henkilö- ja rahtiliikenteeseen.

## Onnettomuus

Alus lähti Sheboyganista Michiganistä 23. syyskuuta 1856 reitilleen Michiganjärven poikki kohti Wisconsinin Port Washingtonia. Aluksella oli kaikkiaan 170 matkustajaa sekä runsaasti lastia. Noin kello kuuden aikaan illalla aluksen konehuoneen lähistöllä havaittiin tulipalo, jonka seurauksena koneet ja siipirattaat pian pysähtyivät. Alus oli tuolloin noin 6–8&nbsp;kilometrin päässä rannasta, ja se peittyi nopeasti savuun ja liekkeihin. Yritykset palon tukahduttamiseksi eivät onnistuneet.

Matkustajien pyrkiessä pelastusveneisiin aluksella syntyi paniikki, jonka seurauksena kaikki pelastusveneet yhtä lukuun ottamatta kaatuivat. Useita ihmisiä hyppäsi palavalta laivalta kylmään veteen. Useat alueella olleet alukset kiirehtivät onnettomuuspaikalle ja pelastivat vedestä suurimman osan matkustajista. Pelastettujen joukossa olivat myös aluksen päällikkö sekä suurin osa miehistöä, mutta yli 60 henkeä menehtyi yhdessä Wisconsinin historian pahimmista liikenneturmista. Menehtyneiden joukossa oli myös entinen Yhdysvaltain kongressin jäsen John B. Macy.

Palon raportoitiin syttyneen tahallisesti, joko tuhopolttona tai varomattoman tulenkäsittelyn vuoksi. Päällikkö kiisti väitteet, joiden mukaan palo olisi saanut alkunsa konehuoneesta, jota pidettiin paloturvallisena. Sen sijaan hänen mukaansa rahdin joukossa oli helposti itsestään syttyviä aineita. Tulipalon syttymissyytä ei koskaan saatu määriteltyä.

*Niagaran* hylky lepää 16–17 metrin syvyydessä wisconsinilaisen Belgiumin kylän edustalla Michiganjärvessä.

## Lähteet
Gilad Erdan

**Gilad Moshe Erdan** ( s. 30. syyskuuta 1970) on israelilainen lakimies, poliitikko ja Likud-puolueen edustaja knessetissä. Hän on valmistunut oikeustieteen kandidaatiksi Bar-Ilanin yliopistosta. Hänet valittiin Knessetiin ensimmäisen kerran 2003. Hän on naimisissa ja hänellä on kaksi lasta.

Erdan on myös Likudin nuorisojärjestön puheenjohtaja. Vuosina 1996–1998 hän toimi pääministeri Benjamin Netanjahun avustajana. Vuonna Netanjahun 2. hallitus hän oli ensin ympäristöministeri ja sen jälkeen useissa ministerintehtävissä.

## Aiheesta muualla

*Virallinen sivu
Deep Purple (albumi)

**Deep Purple** on samannimisen yhtyeen kolmas albumi ja alkuperäisen kokoonpanon viimeinen albumi. 
Se kärsi heikosta markkinoista, jonka vuoksi levyn menestys jäi yhtyeen kahta edellistä albumia heikommaksi (USA #162).

Laulaja Rod Evans ja basisti Nick Simper erotettiin kesällä 1969 yhtyeestä musiikillisten ristiriitojen vuoksi. Yhtyeen musiikin suuntautuessa enemmän kohti raskasta rockia Simperia ja Evansia pidettiin musiikillisesti "liian kevyinä" sopimaan yhtyeeseen. 

Albumin päätösraita "April" on kolmiosainen teos, jonka ensimmäinen osio on akustisen kitaran siivittämä, toinen klassista musiikkia hyväksikäyttävä ja kolmas ns. "yhtyeosa". Kappale antoi enteitä Jon Lordin tulevasta Concerto-projektista.

Kannen maalaus on helvettiä kuvaava osa Hieronymus Boschin teoksesta *[[Maallisten ilojen puutarha]]*. Painovirheen vuoksi kansi on mustavalkoinen. Yhtye ei kuitenkaan ryhtynyt oikomaan tätä virhettä. 

## Kappaleet
**A-puoli**
#  
# 
# 
#  
# 
**B-puoli**
# 
# 
# 

**Remasteroidun CD-version bonuskappaleet**

# 
# 
# 
# 
# 

## Kokoonpano
*Rod Evans – laulu
*Ritchie Blackmore – kitara
*Nick Simper – basso, taustalaulu
*Jon Lord – kosketinsoittimet, urut, taustalaulu
*Ian Paice – rummut

## Arvostelut
*Allmusic () 

## Lähteet

## Aiheesta muualla
* 
*
Eli Elezra

**Eli Elezra** (s. 24. marraskuuta 1960, Jerusalem) on israelilaissyntyinen Las Vegasissa asuva yhdysvaltalainen pokerinpelaaja ja liikemies. Suurten panosten käteispelaajana tunnettu Elezra on voittanut urallaan sekä World Poker Tourilla että World Series of Pokerissa.

Israelissa Elezra palveli Israelin armeijassa. Loukattuaan jalkansa Libanonin sodassa vuonna 1982 hän alkoi pelata pokeria. Tämän jälkeen hän muutti Yhdysvaltoihin Alaskaan, jossa työskenteli monissa eri työpaikoissa kunnes osti pienen myymälän. Elezran veli lomaili Las Vegasissa ja kertoi kaupungin tarjoavan paljon erilaisia liiketoimintamahdollisuuksia. Eli Elezra möikin liikkeensä Alaskassa ja muutti vuonna 1988 Vegasiin, jossa osti pienen valokuvakehittämön Stripiltä. Vuosien varrella Elezran liiketoimet ovat laajentuneet ja nykyään hän omistaa yli 20 liikettä ja Stripillä sijaitsevan Seven-yökerhon.

## Pokeriura

Vuosien varrella liiketoimien ohessa Elezran pokeritaidot karttuivat ja alkoi 1990-luvulla pelata Bellagion kasinon isoimpien limiittien "The Big Gamessa". Vuonna 1999 hän selvisi kahdessa WSOP-turnauksessa finaalipöytään. Ensimmäisen suuren turnausvoittonsa Elezra otti kesällä 2004 voitettuaan World Poker Tourin Mirage Poker Showdown -turnauksen. Finaalipöydässä kukistuivat Lee Watkinson, Gabe Kaplan, John Juanda ja Scotty Nguyen ja Elezra ansaitsi 1&nbsp;024&nbsp;574 dollaria.

Vuonna 2007 Elezra voitti ensimmäisen WSOP-rannekkeensa kukistettuaan World Championship Seven Card Stud Hi-Low Split-8 or Better -turnauksen (seitsemän kortin avopokerin hi/lo -muoto) kaksinpelissä Scotty Nguyenin. Ykköspalkinto oli 198&nbsp;984 dollaria.

Elezra on ollut mukana *[[High Stakes Poker]]* -ohjelman kolmella ensimmäisellä ja viidennellä tuotantokaudella. Barry Greensteinin mukaan Elezra on parhaimmillaan vajaiden pöytien korkeiden panosten limiittipeleissä.

Elokuussa 2007 Elezran pokeriuran turnauspalkkiot ylittivät 1,6 miljoonaa dollaria.

## Lähteet

## Aiheesta muualla

*
Moskovan valtakunnankomissariaatti

**Moskovan valtakunnankomissariaatti** () oli toisen maailmansodan aikainen siviilihallintojärjestely, jota saksalaiset suunnittelivat Keski- ja Pohjois-Venäjän hallitsemiseksi osana idän yleissuunnitelmaa. Saksa hyökkäsi Neuvostoliittoon 22. kesäkuuta 1941, ja suunnitelma uudesta valtakunnankomissariaatista sisältyi Adolf Hitlerin 17. heinäkuuta 1941 allekirjoittamaan asetukseen Suur-Saksan hallinnosta. Pääkaupunki Moskovan valloitus kuitenkin epäonnistui syksyllä käydyssä Moskovan taistelussa, ja näin ollen Hitlerin asetuksen edellyttämä Moskovan valtakunnankomissariaatti jäi käytännössä perustamatta.

## Aiheesta muualla
Satu Paavola

**Satu Paavola** (s. 17. elokuuta 1970 Nurmo) on suomalainen näyttelijä, televisiojuontaja ja nukketeatterin tekijä. Hän on toiminut teatterin ja esittävän taiteen kentällä laajasti tehden sooloesityksiä, musikaaleja, televisiotuotantoja ja elokuvaa sekä nukketeatteria. Hän on tunnettu muun muassa televisiosarjoista *[[Tahdon asia]]*, *Pieni pala Jumalaa* ja *[[Seitsemän (televisiosarja)|Seitsemän]]* sekä elokuvista *[[Levottomat]]* ja *[[Nousukausi (elokuva)|Nousukausi]]*. Hän on myös ollut juontajana televisiotietovisailu *[[Einstein (televisio-ohjelma)|Einstein]]issä*.

Satu Paavola on valmistunut teatteritaiteen maisteriksi vuonna 1999 sekä teatteri-ilmaisun ohjaajaksi vuonna 2007. Hän opettaa erityisesti nukeilla ja esineillä näyttelemisen tekniikkaa. 

Paavola on toiminut kansainvälisen lastenteatterijärjestö Assitej:n Suomen hallituksen puheenjohtajana. Työväen Näyttämöiden Liitto kutsui hänet Kuusankosken kansainvälisen lastenteatteritapahtuman taiteelliseksi johtajaksi vuonna 2007. Paavola on ollut perustamassa myös Nukketeatterikeskus Poijua vuonna 2007.

## Elokuvat ja televisiosarjat

## Lähteet
Daniel Tchuř

**Daniel Tchuř** (s. 8. elokuuta 1976) on tšekkiläinen jalkapalloilija, pelipaikaltaan keskikenttäpelaaja.

Tchuř aloitti uransa FC Vítkovicessä, missä hän pelasi vuosina 1995&ndash;2000. Sieltä hän siirtyi SK Slavia Prahaan seuran osoitettua kiinnostusta häntä kohtaan. Slaviaa hän edusti kauden 2000&ndash;2001. Tämän jälkeen Tchuř on pelannut FK Mladá Boleslavissa vuosina 2001&ndash;2002, Újpest FC:ssä 2002&ndash;2004, FC Artmedia Bratislavassa 2004&ndash;2007 ja Tšekin pääsarjassa pelaavassa FC Baník Ostravassa vuodesta 2007.
SS Carl D. Bradley

**SS ''Carl D. Bradley*** oli itsepurkavalla laitteistolla varustettu [[Pohjois-Amerikka|Pohjois-Amerikan]] [[Suuret järvet|Suurten järvien]] liikenteeseen tarkoitettu rahtialus. Alus oli rakennettu vuonna [[1927]] [[American Ship Building Company]]n telakalla [[Lorain (Ohio)|Lorainissa]], [[Ohio]]ssa, ja sen omisti [[U.S. Steel]]in alainen Michigan Limestone. Alusta operoi Bradley Transportation Line.

Alus oli nimetty tuolloisen Michigan Limestone -yhtiön hallituksen puheenjohtajan Carl David Bradleyn mukaan. Alus oli myös ensimmäinen suurikokoinen Suurten järvien rahtilaiva, joka kulki [[Soon sulut|Soon sulkuihin]] kuuluvan uuden MacArthurin sulun lävitse. 

Aluksen virallinen rekisteriin merkitty kotisatama oli [[New York]], käytännössä sen kotisatamana toimi Michigan Limestone -yhitön kotipaikka [[Rogers City]] [[Michigan]]issa, jossa myös useat Bradley Transportationin palveluksessa työskennelleet merimiehet asuivat perheineen.

==Haaksirikko==
[[18. marraskuuta|Marraskuun 18. päivän]] iltana [[1958]] *Carl D. Bradley* oli matkalla pelkässä painolastissa [[Michiganjärvi|Michiganjärven]] pohjoisosassa purettuaan edellisenä iltana kalkkikivilastin [[Indiana]]n [[Gary (Indiana)|Garyssa]]. Alus joutui [[myrsky]]yn, jonka tuulenvoimakkuus oli 29 metriä sekunnissa ja joka nostatti kuusimetrisiä aaltoja.

Alus oli noin kahdenkymmenen kilometrin päässä [[Gull Island (Michigan)|Gull Islandin]] lounaispuolella, kun noin kello 17:30 aluksen runko alkoi katketa kahteen osaan. Ensimmäinen perämies onnistui lähettämään kolme erillistä hätäviestiä, ennen kuin sähköjohdot katkesivat. Päällystö antoi käskyn jättää alus, mutta *Bradley* upposi ennen kuin pelastuslauttoja saatiin onnistuneesti laskettua vesille.

[[Yhdysvaltain rannikkovartiosto]] reagoi hätäkutsuun lähettämällä alueelle ilma- ja pintapelastusyksiköitä ja ohjaamalla alueelle siviilialuksia auttamaan etsinnöissä, jotka jatkuivat läpi yön seuraavaan päivään. [[19. marraskuuta|Marraskuun 19. päivän]] aamuna kello 08:25 rannikkovartioston kutteri [[USCGC Sundew (WLB-404)|USCGC Sundew]] löysi *Bradleyn* etumaisen pelastuslautan ja kaksi eloonjäänyttä kahdeksan kilometrin päässä Gull Islandsilta koilliseen. Eloonjääneet olivat ensimmäinen perämies Elmer H. Fleming sekä kansimies Frank L. Mays.

Etsinnöissä löydettiin kaikkiaan 18 merimiehen ruumiit, joista suurin osa kuljetettiin tunnistettaviksi michiganilaisen [[Charlevoix (Michigan)|Charlevoix]]'n kaupungintalolle. Turmassa menehtyi kaikkiaan 33 merimiestä.

Aluksen hylky lepää Michiganjärven pohjassa noin 110 metrin syvyydessä.

==*Carl D. Bradleyn* miehistö==



==Aiheesta muualla==
* [http://www.uscg.mil/hq/g-m/moa/boards/carlbradley.pdf Yhdysvaltain rannikkovartioston raportti (PDF)] *
* Carl D. Bradley
* Expedition 97's Bradley Photos
Hana Sweid

**Hana Sweid** (,  s. 27. maaliskuuta 1955) on israelilainen arabipoliitikko ja Hadash-puolueen edustaja knessetissä. Hän väitteli tekniikan tohtoriksi kaupunkisuunnittelusta Technion-yliopistosta 1988. Hän on naimisissa ja hänellä on kolme lasta. Hänet valittiin syntymäkaupunkinsa Eilabunin valtuustoon 1993.

## Aiheesta muualla
*Virallinen sivu
Kääpiötapparakala

**Kääpiötapparakala** (*Carnegiella marthae*) on tetrakaloihin kuuluva kala.

## Koko ja ulkonäkö
Kääpiötapparakala jää alle kolme senttiä pitkäksi. Sen hopeanhohtoinen ruumis on erikoisen muotoinen, koska se on sopeutunut sieppaamaan ruokaa veden pinnasta.

## Alkuperä
Kääpiötapparakala on peräisin Etelä-Amerikasta, Rio Negro- ja Orinoco-joen vesistöstä.

## Käyttäytyminen ja lisääntyminen
Kääpiötapparakala on rauhallinen parvikala, joka pysyttelee pinnan tuntumassa. Parvessa pitäisi olla ainakin kuusi kalaa. Se hyppää helposti pois akvaariosta varsinkin totutellessaan uusiin paikkoihin, joten pienet aukot kansilaseissa on tukittava hyvin.

## Vesiolot ja ravinto
Kääpiötapparakalalle sopiva lämpötila-alue on 24–28&nbsp;°C ja pH 5–8. Ne voivat syödä vain ruokaa joka kelluu pinnalla; kuivatut hyönteiset ja tubifex-madot sopivat tähän oikein hyvin.

## Lähteet
Luoja armahtaa, minä en

**Luoja armahtaa, minä en** (, ) on vuonna 1967 ensi-iltansa saanut spagettiwestern-komedia. Elokuvan ohjasi Giuseppe Colizzi ja pääosassa ovat Terence Hill ja Bud Spencer. Elokuva oli ensimmäinen Spencerin ja Hillin yhteinen elokuva (jos mukaan ei lasketa vuoden 1959 *[[Hannibal (vuoden 1959 elokuva)|Hannibal]]*-elokuvaa, jonka kuvauksien aikana he eivät ikinä kohdanneet) joka on muita elokuvia tummasävyisempi. Tästä alkoi Spencerin ja Hillin 1990-luvulle saakka jatkunut yhteistyö toimintakomedioissa.

Alun perin Catin rooliin oli valittu Peter Martell. Kuvausryhmän jo saavuttua kuvauspaikalle Espanjaan, Martell mursi jalkansa tai varpaansa. Virallisesti sanottiin että hän mursi varpaansa potkaistuaan tuolin jalkaa, mutta joidenkin tietojen mukaan hän mursi jalkansa kaaduttuaan portaissa. Tämän jälkeen rooliin valittiin Terence Hill.

Elokuva kertoo vakuutusetsivä Hutch Bessysta, joka kuulee julmasta junaryöstöstä jossa kaikki matkustajat menettivät henkensä, rikollisten jättämättä ketään henkiin. Hutchin tutkiessa juttua selviää että yksi on jäänytkin henkiin. Henkiinjääneeltä saatujen tietojen avulla Hutch alkaa epäillä että ryöstön takana olisi Bill San Antonio. Hutchin hyvä ystävä Cat ei usko Hutchin puheisiin, sillä Cat luuli jo tappaneensa Billin, mutta lähtee mukaan kostamaan, sillä hänellä on myös mielessään junasta saatu saalis.

Elokuva on ensimmäinen kolmen lännenkomedian trilogiassa, jonka toinen osa on *[[Tappava hymy]]* ja kolmas *[[Veristen saappaiden kukkula]]*.

## Näyttelijät

## Vastaanotto

*Luoja armahtaa, minä en* oli Suomen elokuvateattereissa 142&nbsp;000 katsojallaan ensi-iltavuotensa 1973 yhdenneksitoista katsotuin elokuva.

*[[Video-opas|Video-oppaassa]]* vuodelta 1994 Sam Inkinen pitää elokuvaa yhtenä tuhannesta kaltaisestaan ja antaa sille yhden viidestä, mikä teoksen mukaan vastaa sanallista arviota ”huono”.

Suomen televisiossa elokuvaa on esitetty MTV:n kanavilla 1995, 2007 ja 2010 sekä Yle Teema & Fem -kanavalla 2025.

## Lähteet

## Aiheesta muualla
*
Antti Lang

**Antti Lang** (s. 1980) on suomalainen näyttelijä.

Lang on valmistunut Teatterikorkeakoulusta 2004. Lang valittiin keväällä 2011 Vuoden nuoreksi näyttelijäksi roolityöstään näytelmässä *Angels in America* (ohj. Johanna Freundlich). Saman vuoden syksyllä Lang ja Jenni Banerjee esittivät pääosia Espoon kaupunginteatterin tuotannossa Bertolt Brechtin näytelmästä *Pikkuporvarihäät*. Vuonna 2014–2015 Lang esitti pääosaa, ikkunanpesijästä hallituksen puheenjohtajaksi etenevää nuorta miestä, Markku Nenosen Helsingin Kaupunginteatterille ohjaamassa musikaalissa *[[Miten menestyä vaivatta liike-elämässä]]*. Vuosina 2016–2017 Lang näytteli Tampereen Työväen Teatterissa Seremoniamestarin roolin *[[Cabaret (musikaali)|Cabaret]]*-musikaalissa.

Langin muita teatteritöitä ovat olleet mm. Vaasan kaupunginteatterin *Muistojani rannikolta* (ohj. Markus Packalén), Helsingin Kaupunginteatterin *[[Spring Awakening]]* (ohj. Neil Hardwick) ja *[[Katto-Kassinen (näytelmä)|Katto-Kassinen]]* (ohj. Kurt Nuotio), Kapsäkki-teatterin *[[Risto Räppääjä (näytelmä)|Risto Räppääjä]]* (ohj. Milko Lehto), Tampereen Komediateatterin *[[Vaahteramäen Eemeli (näytelmä)|Vaahteramäen Eemeli]]* (ohj. Ola Tuominen) ja Vartiovuoren kesäteatterin *[[Peter Pan (näytelmä)|Peter Pan]]* (ohj. Maarit Pyökäri).

Lang näytteli lyhyen ajan tv-sarjassa *[[Kotikatu]]* Janne Mäkimaan armeijakaveria Mäkistä, sekä parin jakson verran Carl Magnus Lindhofia *[[Hovimäki]]*-televisiosarjassa. Antti Lang nähdään myös Matti Ijäksen elokuvassa *[[Katve]]* (2007).

Antti Lang on ollut perustajajäsenenä suomalais-ruotsalaisessa Polar Illusions -tuotantoyhtiössä, jonka tarkoituksena on tuottaa musiikkiteatteriesityksiä.

## Lähteet

## Aiheesta muualla
*
Roni Bar-On

**Roni Bar-On** ( s. 2. kesäkuuta 1948) on israelilainen poliitikko ja juristi. Hän on Israelin valtiovarainministeri. Hän on naimisissa ja hänellä on kolme lasta.

Bar-On on suorittanut oikeustieteellisen tutkinnon Jerusalemin heprealaisesta yliopistosta. Sotilasarvoltaan hän on everstiluutnantti. Hänet valittiin Knessetiin ensimmäisen kerran 2003 Likud-puolueen edustajana. Myöhemmin hän liittyi Ariel Sharonin perustamaan Kadima-puolueeseen. Vuoden 2006 vaalien jälkeen hänet nimitettiin Ehud Olmertin hallituksen sisäministeriksi.

## Aiheesta muualla
*Virallinen sivu
Eurynome

**Eurynome** () voi viitata useaan eri asiaan.

## Kreikkalainen mytologia

Kreikkalaisessa mytologiassa Eurynome oli seuraavien naisten nimi:

* Eurynome, yksi okeanideista, Okeanoksen ja Tethyksen tytär
* Ofionin, vanhimman titaanin puoliso
* Eurynome, Zeuksen rakastettu ja khariittien, sulottarien, äiti
* Eurynome, Megaran kuninkaan Nisoksen tytär, joka synnytti Bellerofonin Poseidonille.
* Eurynome, Leukothoen, jota Helios rakasti, äiti ja Orkhamoksen puoliso.
* Eurynome, Arkadian Lykurgoksen puoliso ja Amfidamaksen, Epokhoksen, Ankaioksen ja Iasoksen äiti.
* Eurynome, Ifitoksen tytär, joka synnytti Adrastoksen Talaokselle.
* Eurynome, Penelopen, Odysseuksen puolison, kodinhoitaja

## Tähtitiede
* 79 Eurynome, asteroidi

## Lähteet
Yoshihito

**Yoshihito** (, postuumilta nimeltä **Taishō**,  31. elokuuta 1879 Akasaka, Tokio – 25. joulukuuta 1926 Hayama, Kanagawa) oli Japanin keisari 30. heinäkuuta 1912 alkaen kuolemaansa asti. Perinteisen japanilaisen laskentatavan mukaan Yoshihito oli maan järjestyksessä 123. hallitsija. 

Japanilaisen tavan mukaan kulloinkin vallassa olevaa keisaria kutsutaan pelkästään *nykyiseksi keisariksi* (*tennō heika*). Keisarin kuoltua keisaria kutsutaan keisarin valtakaudelle annetun nimen mukaan. Näin ollen Japanissa Yoshihitoa kutsutaan **keisari Taishōksi** () Yoshiton hallituskauden, Taishō-kauden, mukaan.

## Avioliitto ja lapset
Yoshihiton vanhemmat olivat keisari Meiji ja Yanagiwara-sukua edustava hovineito Naruko. Ajan tavan mukaan Meijin puoliso, keisarinna Haruko, adoptoi Yoshihiton ja tätä pidettiin hovimenoissa Yoshihiton äitinä. Yoshihitosta tuli virallisesti Japanin kruununprinssi vuonna 1888 pidetyssä seremoniassa hänen neljän vanhemman veljensä kuoltua nuorina. 

Yoshihito nai Fujiwara-klaania olevan, tarmokkaaksi osoittautuneen ruhtinatar Sadako Kujōn vuonna 1900. He saivat neljä poikaa, joista vanhin, Hirohito, nousi Japanin valtaistuimelle Yoshihiton kuoltua. 

## Japanin keisarina
Keisariksi Yoshihito nousi vuonna 1912 isänsä kuoleman jälkeen. Yoshihiton valtakauden aikana keisarillinen hovi pyrki pitämään Yoshihiton poissa julkisuudesta: keisarin terveys oli koko hänen elämänsä ajan huono ja 1910-luvun lopulla keisarin terveydellinen tila oli niin heikko, että hän ei kyennyt suoriutumaan virallisista tehtävistään. Yoshihito ei hoitanut mitään virallisia tehtäviä vuoden 1919 jälkeen ja kruununprinssi Hirohito sai sijaishallitsijuuden ja otti hoitaakseen isänsä viralliset tehtävät vuodesta 1921 alkaen. 25. joulukuuta 1926 Yoshihito kuoli sydänkohtaukseen yöllä. 

Yoshihiton oman tehottomuuden takia poliittisten puolueiden asema vallan käyttäjinä kuitenkin vahvistui Japanissa.  

## Kunnianosoituksia

### Japanilaiset

*  Krysanteemiritarikunta ketjulla (1900)
*  Kultaisen haukan ritarikunnan 3. luokka (1906)

### Ulkomaalaiset

*  Pyhän Tapanin ritarikunnan suurristi (Itävalta-Unkari, 1900)
*  Leopoldin ritarikunnan suurristi (Belgia, 1898)
*  Elefanttiritarikunnan ritarikunta (Tanska, 1899)
*  Kunnialegioonan suurristi (Ranska, 1899)
*  Mustan kotkan ritarikunnan ritari (Saksa, 1899)
*  Pyhän Hubertin ritarikunnan ritari (Baijeri, 1904)
*  Pyhimmän ilmoituksen ylin ritarikunnan ritari (Italia, 1900)
*  Kultaisen hallitsijan ritarikunnan suurristi (Korea, 1900)
*  Alankomaiden leijonan ritarikunnan suurristi (Alankomaat, 1900)
*  Pyhän Olavin ritarikunta ketjulla (Norja, 1922)
*  Kahden ritarikunnan nauha (Portugali, 1904)
*  Pyhän Andreaksen ritarikunnan ritari (Venäjä, 1900)
*  Kultaisen taljan ritarikunnan ritari (Espanja, 1896)
*  Serafiimiritarikunnan ritari (Ruotsi, 1907)
*  Sukkanauharitarikunnan ritari (Yhdistynyt kuningaskunta, 1912)

Lähde:

## Lähteet

## Aiheesta muualla
Raleb Majadele

**Raleb Majadele** (,   s. 5. huhtikuuta 1953 Baqa al-Gharbiyye, Israel) on israelilainen poliitikko. Hän on edustanut knessetissä vuodesta 2004 Työväenpuoluetta. Hän on ensimmäinen arabimuslimi ministerinä Israelin hallituksessa.

Majadele on käynyt lukion ja puhuu englantia ja arabiaa.

28. tammikuuta 2007 hänet nimitettiin salkuttomaksi ministeriksi ja 21. maaliskuuta tiede-, kulttuuri- ja urheiluministeriksi.

## Lähteet
Ruutu+ Leffat ja Sarjat

**Ruutu+ Leffat ja Sarjat** (entiseltä nimeltä **KinoTV**, **Nelonen Kino** ja **Nelonen Prime**) oli Nelonen Median omistama maksullinen televisiokanava, joka aloitti lähetyksensä 1. syyskuuta 2007, kun Suomen analoginen antenniverkko siirtyi digitaalisiin televisiolähetyksiin. Ruutu+ Leffat ja Sarjat -kanava näkyi  1. syyskuuta 2008 lähtien PlusTV:n kautta kanavanippu E:n näkyvyysalueilla maanpäällisessä verkossa, ja kanavaa pystyi seuraamaan myös eri kaapelioperaattoreiden ja laajakaista-TV:n välityksellä.

11. tammikuuta 2011 suoritetussa antenniverkon kanavanumerointimuutoksessa, KinoTV muutti kanavanumerosta 24 numerolle 49. Helmikuussa 2011 kanavan nimi vaihtui KinoTV:stä Nelonen Kinoksi. Nelonen Kino muuttui Nelonen Primeksi 3. syyskuuta 2013. Nelonen Prime muuttui Ruutu+ Leffat ja Sarjat -kanavaksi 9. maaliskuuta 2017. 

Heinäkuussa 2018 Nelonen Media ilmoitti lopettavansa maksu-tv-toimintansa ja maksukanavien lähetyksien loppuvan syyskuun alussa.

## Ohjelmisto
Ruutu+ Leffat ja Sarjat -kanava esitti suomalaisia ja ulkomaisia televisiosarjoja, komediasarjoja sekä vanhoja elokuvia edellisiltä vuosikymmeniltä. Kanava lähetti ohjelmaa noin klo 10.00–4.00 kaapeli- ja IPTV-verkoissa sekä DNA:n antenniverkossa. Digitan antenniverkon E-nipussa lähetysaika oli DNA:n antenniverkon lähetysaikaa lyhyempi, klo 19–04. Tämä johtui jaetusta toimiluvasta ja kapasiteetista Ruutu+ Lapset -kanavan kanssa.

### Elokuvia
* *Haunted*
* ''Mad Max''
* ''Striptease''
* ''Eraser – suojelija''
* Superman
* ''Mad City – yksinoikeudella''

### Sarjoja
Ruutu+ Leffat ja Sarjat -kanava esitti erityisesti vanhoja, jo lopetettuja suomalaisia sekä ulkomaisia klassikkosarjoja.
* ''Teho-osasto''
* ''Isänmaan toivot''
* *[[Seinfeld]]*
* ''70’s Show''
* ''Hollywood Reporter''
* ''Hannibal'' (Ensiesitys 24. syyskuuta 2013 alkaen)

## Entiset logot

Tiedosto:Kino TV logo.png|1. syyskuuta 2007 – 1. maaliskuuta 2011
Tiedosto:4 Kino.png|1. maaliskuuta 2011 – 3. syyskuuta 2013
Tiedosto:4 Prime.png|3. syyskuuta 2013 – 9. maaliskuuta 2017


## Lähteet

## Aiheesta muualla
* PlusTV:n kotisivu Nelonen Kino-esittely
Claire Martin

**Claire Montreuil**, taiteilijanimeltään **Claire Martin** CC, (8. huhtikuuta 1914 Québec – 18. kesäkuuta 2014 Québec) oli kanadalainen kirjailija. Hänestä tuli vuonna 1984 Kanadan ritarikunnan *Officer*, ja vuonna 2001 hänet ylennettiin *Companion*-arvoon. 

Montreuilille myönnettiin vuonna 1966 teoksesta *Le joue droite* arvostettu kanadalainen Governor General's Award . Hän on kirjoittanut tuotantonsa äidinkielellään ranskaksi.

Martin muutti vuonna 1972 Ranskaan, jossa kymmenen vuotta asuttuaan palasi synnyinsijoilleen Kanadaan Québeciin.

## Valikoidut teokset
* *Avec ou sans amour* (1958)
* *Doux-amer* (1960)
* *Quand j'aurai payé ton visage* (1962)
* *Dans un gant de fer* (1965)
* *Le joue droite* (1966)
* *Les Morts* (1970)
* *Le petite fille lit* (1973)
* *Toute la vie* (1999)
* *L'amour impuni* (2000)
* *La brigande* (2001)
* *Il s'appelait Thomas* (2003)

## Lähteet
Liz Anderson

**Elizabeth Jane ”Liz” Anderson**, o.s. **Haaby** (13. maaliskuuta 1930, Roseau, Minnesota – 31. lokakuuta 2011 Nashville, Tennessee) oli yhdysvaltalainen countrymusiikin laulaja-lauluntekijä. Myös hänen tyttärensä Lynn Anderson on menestynyt alalla.

Anderson syntyi köyhään, uskonnolliseen perheeseen Minnesotan osavaltiossa. Hän soitti lapsena perheensä mandoliinia ja lauloi kirkkokuorossa. 13-vuotiaana hän muutti perheineen Pohjois-Dakotan Grand Forksiin. Hän meni 16-vuotiaana naimisiin Casey Andersonin kanssa ja sai lapsensa Lynnin jo vuonna 1947. Caseyn palattua laivastosta perhe siirtyi vuonna 1951 Kaliforniaan. 

Anderson aloitti säveltämisen Sacramentossa osin miehensä rohkaisemana. Hän oli lauluntekijä ”Pick of the Week” -hitillä, jonka levytyksellä 1964 Roy Drusky nousi Top 15 Country -listalle. Lauluntekijän menestys koheni entisestään Merle Haggardin levytettyä vuonna 1965 kappaleen ”All My Friends Are Gonna Be Strangers”. Anderson kirjoitti myös lauluja omalle tyttärelleen (mm. ”Ride, Ride, Ride” ja ”If I Kiss You (Will You Go Away)”. Hän jopa esiintyi ja levytti duettona Lynnin kanssa. 

Hieman myöhemmin Anderson sai mainetta myös itsenäisenä laulajana. Hän sai vuonna 1966 levytyssopimuksen RCA Recordsilta. Ensimmäinen suuri hitti oli ”Game of Triangles”; Top 5 -hitiksi nousi myös artistin tunnetuimpiin kappaleisiin lukeutuva ”Mama Spank” vuodelta 1967. Muiden laulujen joukkoon lukeutuvat ”Go Now Pay Later” (1966), ”The Wife of the Party” (1967), ”Thanks A Lot For Tryin’ Anyway” (1968) ja ”Husband Hunting” (1970).

Liz Anderson siirtyi Epic Recordsille vuonna 1971, jonka jälkeen hän ei kuitenkaan enää saanut mainittavia listasijoituksia. Yksi myöhemmistä singleistä oli ”I’ll Never Fall in Love Again” -cover. Anderson toimi *Nashville Songwriters Association Internationalin* varapuheenjohtajana ja perusti 1990-luvulla oman levy-yhtiönsä Showboat Recordsin. Vuonna 2006 Lynn Anderson julkaisi albumin *Cowgirl*, jonka kaikki laulut olivat hänen äitinsä käsialaa. 

## Diskografia
### Albumit
* *All My Friends Are Gonna Be Strangers* (1966)
* *Liz Anderson Sings* (1967)
* *The Game of Triangles* (1967)
* *Cookin’ Up Hits* (1967)
* *Like A Merry Go Round* (1968)
* *Liz Anderson Sings Her Favourites* (1968)
* *Country Style* (1969)
* *If the Creek Don’t Rise* (1969)
* *Husband Hunting* (1970)
* *My Last Rose* (1985) 
* *Coyote Christmas* (1996)
* *The Cowgirl Way* (1998) 

### Listasijoittuneet singlet
* ”Go Now, Pay Later” (1966)
* ”So Much For Me, So Much For You” (1966)
* ”The Game of Triangles” (1966)
* ”The Wife of the Party” (1967)
* ”Mama Spank” (1967)
* ”Tiny Tears” (1967)
* ”Thanks A Lot For Tryin’ Anyways” (1968)
* ”Mother May I” (Lynn Andersonin kanssa 1968)
* ”Like a Merry Go Round” (1968)
* ”Cry, Cry Again” (1968)
* ”Me Me Me Me Me” (1968)
* ”Love Is Ending” (1968)
* ”All Day Sucker” (1970)
* ”Husband Hunting” (1970)
* ”When I’m Not Looking” (1970)
* ”It Don't Do No Good to Be a Good Girl” (1971)
* ”I’ll Never Fall in Love Again” (1972)
* ”Astrology” (1972)
* ”Time to Love Again” (1973)

## Lähteet
Rolf Kasparek

**Rolf Kasparek**, lempinimeltään **Rock'n'Rolf** (s. 1. heinäkuuta 1961 Hampuri, Länsi-Saksa) on heavy metal -yhtye Running Wildin laulaja sekä kitaristi. Hän on tunnettu merirosvoja käsittelevistä kappaleistaan. Kasparek on myös tuottanut Kelley Wildin 1992 ilmestyneen albumin Looks Like Dynamite.

## Aiheesta muualla
* 
*
Anfisa Reztsova

**Anfisa Anatoljevna Reztsova** (, o.s. **Romanova** (), 16. joulukuuta 1964 Jakimets – 19. lokakuuta 2023) oli venäläinen maastohiihdon ja ampumahiihdon olympiavoittaja.

Anfisa Reztsova on ainoa urheilija, joka on voittanut olympiakultaa sekä maastohiihdossa että ampumahiihdossa. Hän hiihti jo nuorten sarjassa maastohiihdon maailmanmestariksi ja aikuisten sarjaan siirryttyään voitti Seefeldin MM-kisoissa 1985 viestihiihdon maailmanmestaruuden. Oberstdorfin MM-kisoissa 1987 Reztsova hiihti jälleen viestin maailmanmestariksi ja sai kaksi hopeamitalia henkilökohtaisilla matkoilla. Calgaryn 1988 olympialaisissa Reztsova sai kolmannen viestin arvokisavoittonsa ja kolmannen henkilökohtaisen hopeamitalinsa.

Calgaryn kisojen jälkeiset vuodet Reztsova oli poissa kilpaladuilta ja synnytti lapsen, mutta miehensä – entisen ampumahiihtäjän – rohkaisemana hän vaihtoi lajia ampumahiihtoon. Albertvillen 1992 kisoissa naisten ampumahiihto oli ensimmäistä kertaa kisaohjelmassa ja Reztsova voitti naisten ensimmäisen ampumahiihdon olympiakultamitalin, kun hän 11. helmikuuta 1992 oli paras 7,5 kilometrin kilpailussa. Hän voitti Saksan Antje Miserskyn – myös maastohiihdon MM-mitalistin – 15,9 sekunnilla vaikka joutui kiertämään kolme sakkokierrosta. Viestissä Reztsova sai pronssia. Hän nosti keskimmäisellä osuudella IVY:n joukkueen johtoon, mutta ankkuriosuudella Ranska ja Saksa nousivat edelle. Lillehammerin 1994 olympiakisoissa Reztsova hiihti viestin ankkurina osuutensa nopeammin kuin kukaan muu koko kisassa, ja Venäjä voitti kultaa ennätyksellisellä kolmen minuutin ja 57 sekunnin erolla seuraavaan joukkueeseen.

Välivuosien jälkeen Reztsova palasi vielä maastohiihtäjäksi ja voitti viestin maailmanmestaruuden Ramsaussa 1999.

Reztsovan tytär Darja Virolainen on ollut Venäjän maajoukkuetasoinen ampumahiihtäjä, mutta on nykyisin Suomen kansalainen.

## Saavutukset
### Maastohiihdossa

* Olympiakisat Calgaryssa 1988
** Kultaa 4&nbsp;x&nbsp;5 kilometrin viestissä
** Hopeaa 20 kilometrillä
* MM-kisat Seefeldissä 1985
** Kultaa 4&nbsp;x&nbsp;5 kilometrin viestissä
** Viides 20 kilometrillä
* MM-kisat Oberstdorfissa 1987
** Kultaa 4&nbsp;x&nbsp;5 kilometrin viestissä
** Hopeaa 5 kilometrillä (perinteinen hiihtotyyli)
** Hopeaa 20 kilometrillä (vapaa hiihtotyyli)
** Neljäs 10 kilometrillä (perinteinen hiihtotyyli)
* MM-kisat Ramsaussa 1999
** Kultaa 4&nbsp;x&nbsp;5 kilometrin viestissä
** Neljäs takaa-ajossa
** Viides 15 kilometrillä (vapaa hiihtotyyli)
* Maailmancupissa
** Kokonaiskilpailun toinen 1986/1987

### Ampumahiihdossa

* Olympiakisat Albertvillessa 1992
** Kultaa 7,5 kilometrillä
** Pronssia 3&nbsp;x&nbsp;5 kilometrin viestissä
* Olympiakisat Lillehammerissa 1994
** Kultaa 4&nbsp;x&nbsp;5 kilometrin viestissä
* MM-kisat Novosibirskissa 1992
** Hopeaa joukkuekilpailussa
* Maailmancupissa
** Kokonaiskilpailun voitto 1991/1992
** Kokonaiskilpailun voitto 1992/1993

## Lähteet
* 
* 

### Viitteet